OpenLLM-France/wikimedia huggingface dataset:
# Partit Democràtic pel Progrés – Aliança Nacional Angolesa

El Partit Democràtic pel Progrés – Aliança Nacional Angolesa (Partido Democrático para o Progresso – Aliança Nacional Angolana) és un partit polític d'Angola. El partit va ser fundat a Luanda el 17 de març de 1991. Era dirigit per Mfulupimga Nlando Victor, un antic dirigent del Front Nacional d'Alliberament d'Angola (FNLA), amb el que fou elegit diputat a l'Assemblea Nacional d'Angola a les eleccions generals d'Angola de 1992 fins que va ser mort a trets a la sortida de l'oficina del partit el 2004. El va succeir Francisco Lele.
A les eleccions legislatives d'Angola de 2008 va obtenir el 0,51% dels vots i no va obtenir representació a l'Assemblea. No es va presentar a les eleccions legislatives d'Angola de 2012 però sí té intenció de presentar-se a les eleccions de 2017 En 2016 fou escollit líder del partit Simão Makazu.

## Referències

* ↑ Mfulupinga foi assassinado há nove anos, voaportugues.com
* ↑ Angola: Opposition PPDA Backs Agenda Proposed By Ruling Party, allafrica.com, 26 de desembre de 2006
* ↑ Angola: PDP-ANA prepara lista para eleições, ANGOP, 16 de març de 2017
* ↑ SIMÃO MAKAZU, NOVO LÍDER DO PDP-ANA «Decisão do TC tirou o partido do risco de extinção»
# Panevėžys

Panevėžys és la cinquena ciutat més gran de Lituània, que es troba a la part nord del país, a la vora del riu Nevėžis, a mig camí entre Riga i Vílnius, totes dues situades a 130 quilòmetres de la ciutat.

## Història

El Gran Duc de Lituània Alexandre Jagelló és considerat com el fundador de la ciutat el 1503. Abans de l'Holocaust, la ciutat va ser la llar d'una gran comunitat jueva. El 1923, els jueus representaven el 36% de la població, aproximadament unes 7.000 persones. Els jueus de Panevėžys quasi tots van desaparèixer el 1943, assassinats pels nazis.

## Altres

La seva posició geogràfica favorable i la presència d'infraestructures de carreteres (autopista Via Bàltica) i ferrocarril l'han convertit en un important nus de comuncions que han afavorit l'expansió econòmica. La ciutat està connectada per ferrocarril amb Šiauliai i Daugavpils. Una altra línia de via estreta connecta amb petits pobles: aquesta línia està classificada com a monument històric i és explotada amb fins turístics.
El club de futbol a Panevezys és el FK Ekranas Panevėžys, aquest equip ha estat set vegades campió de Lituània. L'estadi més gran multifuncional en Panevėžys, el Cido Arena, va ser seu dels partits de l'Eurobasket 2011.

## Ciutats agermanades

* Lünen, Alemanya
* Kalmar, Suècia
* Lublin, Polònia
* Kolding, Dinamarca
* Kaliningrad, Rússia
* Mytichtchi, Rússia
* Daugavpils, Letònia
* Gàbrovo, Bulgària
* Rakvere, Estònia

## Referències

* ↑ «Welcome to Panevėžys!» (en anglès). Panevezys.lt. Arxivat de l'original el 2011-10-05. [Consulta: 17 octubre 2009].
* 1 2 «Panevėžys». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Panevėžys - Lloc web oficial (anglès) (lituà)
* Història de la comunitat jueva de Panevėžys Arxivat 2011-09-12 a Wayback Machine. (anglès)
# Parupeneus insularis

Parupeneus insularis és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba a l'est del Pacífic central: des de les Illes Hawaii i la Polinèsia Francesa fins a les Illes Marshall, les Mariannes i Samoa.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Panopea abrupta

Panopea abrupta és una espècie extinta de grans mol·lusc bivalve marins de la família Hiatellidae. Entre 1983 i 2010, aquesta espècie va ser confosa amb el Panopea generosa del Pacífic en la bibliografia científica.

## Referències

* ↑ Vadopalas, B.; T.W. Pietsch & C.S. Friedman «The proper name for the geoduck: resurrection of Panopea generosa Gould, 1850, from the synonymy of Panopea abrupta (Conrad, 1849) (Bivalvia: Myoida: Hiatellidae)». Malacologia, 52, 1, 2010, pàg. 169–173. Arxivat de l'original el 2012-11-09. DOI: 10.4002/040.052.0111 [Consulta: 2 març 2012]. Arxivat 2012-11-09 a Wayback Machine.
# Panon

Panon és un municipi francès situat al departament del Sarthe i a la regió de País del Loira. L'any 2007 tenia 34 habitants.

## Demografia
### Població

El 2007 la població de fet de Panon era de 34 persones. Hi havia 16 famílies de les quals 4 eren unipersonals (4 homes vivint sols), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 16 habitatges, 14 eren l'habitatge principal de la família, 1 era una segona residència i 1 estava desocupat. Tots els 16 habitatges eren cases. Dels 14 habitatges principals, 12 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 4 en tenien tres, 4 en tenien quatre i 5 en tenien cinc o més. 12 habitatges disposaven pel capbaix d'una plaça de pàrquing. A 4 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Panon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 18 persones, 15 eren actives i 3 eren inactives. Les 15 persones actives estaven ocupades(9 homes i 6 dones).. De les 3 persones inactives 1 estava jubilada i 2 estaven estudiant.

### Activitats econòmiques

L'únic establiment que hi havia el 2007 era d'una empresa immobiliària.
L'únic servei als particulars que hi havia el 2009 era una agència immobiliària.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Panon a l'INSEE.
* Évolution et structure de la population Fitxa amb el detall de dades de Panon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# París-Roubaix 1908

La París-Roubaix 1908 fou la 13a edició de la París-Roubaix. La cursa es disputà el 19 d'abril de 1908 i fou guanyada pel belga Cyrille van Hauwaert, que arribà en solitari a la meta de Roubaix. Una setmana abans ell mateix havia guanyat la segona edició de la Milà-Sanremo.

## Classificació final

| | Ciclista | Equip | Temps |
| 1 | Cyrille van Hauwaert | Alcyon | 10h 34' 25" |
| 2 | Georges Lorgeou | La Française | + 3' 35" |
| 3 | François Faber | Peugeot-Wolber | + 5' 05" |
| 4 | August Ringeval | Alcyon | + 11' 35" |
| 5 | Louis Trousselier | Alcyon | + 21' 35" |
| 6 | Georges Passerieu | Peugeot-Wolber | + 23' 35" |
| 7 | André Pottier | Peugeot-Wolber | + 24' 35" |
| 8 | Gustave Garrigou | Peugeot-Wolber | + 25' 00" |
| 9 | Émile Georget | Peugeot-Wolber | + 29' 00" |
| 10 | Jules Masselis | Alcyon | + 32' 00" |

## Enllaços externs

* Web oficial
* Resultats de l'edició de 1908 a les-sports.info
* Resultats de l'edició de 1908 a cyclebase.nl
# París-Roubaix 1905

La París-Roubaix 1905 fou la 10a edició de la París-Roubaix. La cursa es disputà el 23 d'abril de 1905 i fou guanyada pel francès Louis Trousselier, que s'imposà en solitari en la meta de Roubaix.

## Classificació final

| | Ciclista | Equip | Temps |
| 1 | Louis Trousselier | Peugeot | 8h 04' 20" |
| 2 | René Pottier | - | + 7' 00" |
| 3 | Henri Cornet | - | |
| 4 | Hippolyte Aucouturier | Peugeot | |
| 5 | Edouard Wattelier | Cycles JC | |
| 6 | Claude Chapperon | - | |
| 7 | Alois Catteau | - | |
| 8 | Paul Chavet | - | |
| 9 | Lazare Brault | - | |
| 10 | Louis Colsaet | - | |

## Enllaços externs

* Web oficial
* Resultats de l'edició de 1905 a les-sports.info
* Resultats de l'edició de 1905 a cyclebase.nl
# Pseudant

Un pseudant (del grec, "falsa flor") és un tipus particular d'inflorescència on les diverses flors s'agrupen per formar una estructura semblant, tota ella, a una única flor. Les flors individualment són generalment petites, però de vegades pot, el pseudant, ser molt gros (com en la flor de gira-sol). Així, els pseudants característic de la família Asteraceae, se'ls anomena capítols i, sovint, tenen flors amb lígula i flors en flòsculs. Les flors del disc en el centre en flòscul són actinomorfes i la corol·la és soldada en un tub; les flors en la perifèria són zigomorfes i la corol·la té un lòbul gran anomenat lígula. Així, per exemple, una margarida malgrat ser un conjunt molt gran de flors d'aquests dos tipus esmentat, sembla talment una única flor fet que enganya tant els insectes com les persones neòfites en botànica.
En tots els casos, un pseudant és llunyanament indistingible d'una flor, però una inspecció més propera de la seva anatomia revela que està composta de múltiples flors. Així, el pseudant representa una convergència evolutiva de la inflorescència a una unitat de reducció de la reproducció que poden funcionar en la pol·linització com una sola flor, almenys en les plantes entomòfiles que són pol·linitzades per insectes.
Els pseudants es produeixen en algunes espècies de les següents principals famílies:
* Apiaceae
* Araceae
* Asteraceae
* Campanulaceae
* Cornaceae
* Cyperaceae
* Dipsacaceae
* Euphorbiaceae — anomenat específicament ciati
* Hamamelidaceae
* Moraceae
* Poaceae
* Proteaceae
* Rubiaceae
# Auguste Mallet

Auguste Mallet (Thiergeville, Sena Marítim, 3 de maig de 1913 - París, 9 de desembre de 1946) és un ciclista francès que fou professional entre 1936 i 1946. En el seu palmarès destaca una victòria d'etapa a la París-Niça.

## Palmarès

* 1937
** Vencedor d'una etapa al Tour de l'Oise
* 1938
** 1r al Gran Premi de Niça
** Vencedor d'una etapa a la París-Niça
* 1939
** 1r a la Rouen-Caen-Rouen
* 1943
** 1r a la Niça-Mont Agel
* 1946
** 1r al Gran Premi dels Alps

### Resultats al Tour de França

* 1939. 13è de la classificació general

## Enllaços externs

* Fitxa a sitiodeciclismo.net
# Corba papallona (algebraica)

En matemàtiques, la corba papallona algebraica és una corba algebraica plana de grau sis, definida per l'equació:$x^{6}+y^{6}=x^{2}.\,\!$
La corba papallona té una singularitat senzilla amb invariant delta tres, cosa que significa que és una corba de gènere set. Les úniques corbes planes del gènere set són singulars, ja que set no és un nombre triangular, i el grau mínim per a una corba d'aquesta mena és sis; així, la corba papallona, a banda de la seva aparença, és interessant possiblement com a exemple.
La corba de papallona té nombre de bifurcació i de multiplicitat dos, i per això l'enllaç de singularitat té dos components, que es dibuixen a la dreta.
L'àrea de la corba papallona algebraica ve donada per (amb la funció gamma $\Gamma$):
    $4\cdot \int _{0}^{1}(x^{2}-x^{6})^{\frac {1}{6}}dx={\frac {\Gamma ({\frac {1}{6}})\cdot \Gamma ({\frac {1}{3}})}{3{\sqrt {\pi }}}}\approx 2.804,$
i la seva longitud s per:
    $s\approx 9.017$

## Enllaços externs

* Sequence for the area of algebraic butterfly curve.
* Sequence for the arc length of algebraic butterfly curve.
* Weisstein, Eric W., «Butterfly Curve» a MathWorld (en anglès).
# Dhule

Dhule (abans Dhulia, marathi धुळे) és una ciutat i municipi de l'Índia, a l'estat de Maharashtra capital del districte de Dhule i abans del districte de Khandesh i del districte de West Khandesh, situada a 20° 54′ N, 74° 47′ E﻿ / ﻿20.9°N,74.78°E﻿ / 20.9; 74.78. Segons el cens del 2001 tenia 341.473 habitants (el 1901 eren 24.726 habitants).

## Història

Inicialment Dhulia era una petita vila subordinada a la veïna Laling a uns 10 km amb una fortalesa construïda probablement pels farúquides. Dhule va passar a l'Imperi Mogol el 1601, sota Akbar el Gran, i va caure en mans dels marathes vers 1795. El 1803 va quedar deserta per les depredacions d'Holkar i la fam d'aquest any. El 1804 Balaji Balwant, un servidor de Vinchurkar al qual les parganes de Laling i Songir havien estat concedides pel peshwa, va repoblar la vila i en recompensa pels seus serveis va rebre de Vinchurkar terres i altres privilegis i finalment el govern del territori de Songir i Laling, i llavors va establir la seva seu a Dhulia on va conservar el poder fins a la conquesta britànica el 1818.
El 1818 Dhulia fou escollida pels britànics com a capital del districte de Khandesh pel capità Briggs que el gener de 1819 va obtenir permís per construir una sèrie d'edificis que van costar 27000 rúpies. La ciutat era petita però estava rodejada de jardins i terres ben regades, i els que s'hi establien rebien exempció de taxes sobre les construccions. El 1862 es va crear la municipalitat.
# Dhuti

Dhuti és un poble de l'Índia al districte de Balaghat a Madhya Pradesh. A la rodalia hi ha construïda una resclosa sobre el riu Wainganga. És prop de Lamta i a 65 km de Balaghat. La resclosa és antiga (construïda vers 1911-1923); té una altura de 8,5 metres i una llargada de 1252 metres; la seva amplada és de 273 metres; el nivell màxim de l'aigua és de 333 metres. S'utilitza per regar els camps. El 2011 tenia 985 habitants.

## Referències

* ↑ «Dhuti Population - Balaghat, Madhya Pradesh» (en anglès). State Census 2011, 2011. [Consulta: 4 febrer 2015]. «Dhuti is small village located in Balaghat Tehsil of Balaghat district, Madhya Pradesh with total 209 families residing. The Dhuti village has population of 985 of which 473 are males while 512 are females as per Population Census 2011.»
# Dia Internacional de l'Educació

El desembre de l'any 2018, l'Assemblea General de les Nacions Unides va proclamar el 24 de gener Dia Internacional de l'Educació en commemoració del paper que l'educació exerceix en la pau i el desenvolupament, reafirmant el fet que l'educació és un dret humà, un bé públic i una responsabilitat col·lectiva.

## Celebració

Sense una educació de qualitat, inclusiva i equitativa per a tothom i curulla d'oportunitats d'aprenentatge al llarg de tota la vida, els països no aconseguiran la igualtat de gènere ni trencar el cicle de pobresa que deixa endarrere a milions d'infants, joves i adults.
| « | L'educació és un dret humà El dret a l'educació està consagrat en l'article 26 de la Declaració Universal dels Drets Humans de 1948. La declaració exigeix l'educació primària gratuïta i obligatòria. La Convenció sobre els drets de l'infant, adoptada el 1989, va més enllà en estipular que els països han de fer que l'educació superior sigui accessible per a tothom. L'educació és clau per al desenvolupament sostenible Quan el 2015 es va adoptar l'Agenda 2030 per als Objectius de Desenvolupament Sostenible, la comunitat internacional va reconèixer que l'educació és essencial per a l'èxit dels seus 17 objectius. L'Objectiu número 4 de Desenvolupament Sostenible té, concretament, com a objectiu "garantir una educació de qualitat inclusiva i equitativa i promoure oportunitats d'aprenentatge permanent per a tothom" per a l'any 2030. Els reptes per aconseguir l'educació universal L'educació ofereix als nens i les nenes una oportunitat de sortir de la pobresa i un camí per arribar a un futur prometedor. No obstant això, al voltant de 264 milions d'infants i adolescents de tot el món no poden accedir a una escola o completar la seva educació. Més d'una cinquena part d'aquests estan en edat d'assistir a l'escola primària. La pobresa, la discriminació, els conflictes armats, les emergències i els efectes del canvi climàtic són factors que amenacen el seu accés a l'educació. La migració i els desplaçaments forçosos afecten negativament també l'accés a l'educació, com mostra el Informe de seguiment de l'Educació en el món. Celebrar el primer Dia Internacional de l'educació En proclamar aquest Dia, els Estats membres reconeixen la importància d'adoptar mesures per a garantir una educació inclusiva i equitativa de qualitat a tots els nivells perquè totes les persones puguin accedir a oportunitats d'aprenentatge permanent que les ajudin a adquirir els coneixements i aptituds necessaris per aprofitar les oportunitats que se'ls presentin de participar plenament en la societat i contribuir al desenvolupament sostenible. | » |
| — Organització de las Nacions Unides |||

## Referències

* ↑ «Día Internacional de la Educación». Organización de las Naciones Unidas

## Enllaços externs

* Lloc Oficial del Dia Internacional de l'Educació
# Dickens (cràter)

Dickens és un cràter d'impacte en el planeta Mercuri de 77,31 km de diàmetre. Porta el nom del novel·lista anglès Charles Dickens (1812-1870), i el seu nom va ser aprovat per la Unió Astronòmica Internacional el 1976.

## Referències

* ↑ «Dickens». Gazetteer of Planetary Nomenclature. United States Geological Survey, 07-03-2011. [Consulta: 3 juny 2017].

## Vegeu també

* Llista de cràters de Mercuri
# Dillwyn

Dillwyn és una població dels Estats Units a l'estat de Virgínia. Segons el cens del 2000 tenia 447 habitants.

## Demografia

Segons el cens del 2000, Dillwyn tenia 447 habitants, 176 habitatges, i 114 famílies. La densitat de població era de 250,1 habitants per km².
Dels 176 habitatges en un 30,7% hi vivien nens de menys de 18 anys, en un 38,6% hi vivien parelles casades, en un 22,2% dones solteres, i en un 34,7% no eren unitats familiars. En el 32,4% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,63.
Per edats la població es repartia de la següent manera: un 20,6% tenia menys de 18 anys, un 4,3% entre 18 i 24, un 21,5% entre 25 i 44, un 24,2% de 45 a 60 i un 29,5% 65 anys o més.
L'edat mediana era de 48 anys. Per cada 100 dones de 18 o més anys hi havia 68,2 homes.
La renda mediana per habitatge era de 19.167 $ i la renda mediana per família de 24.688 $. Els homes tenien una renda mediana de 19.167 $ mentre que les dones 17.868 $. La renda per capita de la població era d'11.091 $. Entorn del 29,7% de les famílies i el 34,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dillwyn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Dillwyn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Dilmai Saiske

Dilmai Saiske és una política palauana, que des del 2016 és membre de la Cambra dels Delegats de Palau per a l'estat de Ngarchelong. Abans de la seva elecció, Saiske va treballar a l'educació durant 25 anys; abans havia ocupat el seu càrrec sense èxit.

## Referències

* ↑ Carreon, Bernadette H. «Palauan women break the political glass ceiling» (en anglès). Pacific Island Times, 07-12-2016.

## Vegeu també

* Dones a Palau
# Diego Rosa

Diego Rosa (Alba, Piemont, 27 de març de 1989) fou un ciclista italià professional des del 2013 i 2022. També va competir en ciclisme de muntanya. En el seu palmarès destaca la Milà-Torí del 2015.

## Palmarès

* 2012
** 1r al Giro del Friül-Venècia Júlia i vencedor d'una etapa
** 1r a la Bolonya-Raticosa
* 2015
** 1r a la Milà-Torí
* 2016
** Vencedor d'una etapa a la Volta al País Basc
* 2018
** Vencedor d'una etapa a la Setmana Internacional de Coppi i Bartali

### Resultats al Giro d'Itàlia

* 2013. 23è de la classificació general
* 2014. Abandona (18a etapa)
* 2015. 23è de la classificació general
* 2017. 55è de la classificació general
* 2022. 77è de la classificació general

### Resultats a la Volta a Espanya

* 2015. 20è de la classificació general
* 2017. 53è de la classificació general

### Resultats al Tour de França

* 2016. 140è de la classificació general
* 2020. Abandona (8a etapa)

## Referències

* ↑ «Diego Rosa arrête sa carrière : «Je ne voulais pas m'éterniser»» (en francès). cyclismactu, 27-10-2022. [Consulta: 6 desembre 2022].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Creu de Fartàritx

La creu de Fartàritx és una creu de terme de la ciutat de Manacor. S'ubica en el cap de cantó entre els carrers d'en Colom i de la Creu, en el barri de Fartàritx.

## Història

Tot i que Bartomeu Ferrà argumenta que la primitiva estaria a una placeta propera a l'abeurador, la documentació afirma que a finals del segle XVI ja existia la creu de Fartàritx.
Al segon quart del segle XVII es té constància de la presència d'habitatges davant la Creu, al camí de Felanitx. Aquest era un brancal de la via provinent de la vila veïna el qual entrava a Manacor pel carrer de la Creu.
El monument es mantingué al seu emplaçament fins al 1840 quan fou traslladada a l'antic cementiri. L'any 1883 es col·locà l'actual, obra del mestre Joan Pocoví segons disseny de mossèn Antoni Maria Alcover i Sureda. El seu cost anà a càrrec de Pere Joan Galmés i Martí Fons.

## Tipologia i elements

La creu de Fartàritx té una base quadrada amb un pedestal a la part inferior. Té un capitell o tambor de secció octogonal amb tres figures (Sant Joan, la Verge i Maria Magdalena) i remat amb merlets. La creu és llatina de braços rectes amb terminacions en medallons en forma de cor. Al seu envers, Crist crucificat, i als medallons símbols de la passió: calze (dalt), gall (esquerre), martell i estenalles (dreta) i tres claus (abaix).

## Referències

* 1 2 «CATÀLEG D'ELEMENTS I ESPAIS PROTEGITS DEL TERME MUNICIPAL DE MANACOR» (en català).
* 1 2 3 «Les creus que marcaven els límits del poble (I)» (en català).
# Douglas Bennett

Douglas Bennett (Saint-Lambert, 13 de setembre de 1918 - Montreal, 28 de juny de 2008) fou un piragüista d'aigües tranquil·les canadenc que va competir durant les dècades de 1930 i 1940.
S'inicià practicant la natació i jugant a hoquei sobre gel, però en veure que no evolucionava en la natació decidí passar-se al piragüisme. Entre 1934 i 1939 guanyà diversos campionats nacionals i es classificà per participar en els Jocs Olímpics d'Estiu de 1940, suspesos posteriorment per l'esclat de la Segona Guerra Mundial.
El 1948 va prendre part en els Jocs Olímpics d'Estiu de Londres, on disputà dues proves del programa de piragüisme. Guanyà la medalla de plata en la prova del C-1 1.000 metres i fou quart en la del C-2 1.000 metres. Es retirà el 1949.
El 2000 fou inclòs al Canadian Olympic Hall of Fame i el 2003 al Quebec Sports Hall of Fame.

## Referències

* 1 2 «Olympedia – Douglas Bennett». [Consulta: 6 setembre 2021].
* ↑ «Panthéon des sports du Québec». [Consulta: 6 setembre 2021].
* ↑ «Douglas H. Bennett | The Canadian Encyclopedia». [Consulta: 6 setembre 2021].